Vèuna

Vèuna ò Evèuna (Huveaune en francés) es un pichòt flume provençau (48 km long) qu'a sa fònt a la Santa Bauma e que desemboca dins lo golf de Marselha, pròchi dei plajas dau Prado, atraversant lo sud de la ciutat marselhesa d'èst en oèst.

Comunas atraversadas
Var :
 Nans
 Sant Jacariá
Bocas de Ròse :
 Auriòu
 Ròcavaira
 Aubanha
 La Pena d'Evèuna
 Marselha

Afluents
Vèuna a força de pichots afluents, e un important : Jarret (14 km long), que se geta dins Vèuna a Marselha.

Boca
Despuèi cauques anadas, Vèuna desemboca pas mai dins la mar. Sas aigas son destornadas 2,5 quilometres davans devers una estation d'espurgamen, puei escampadas dins lei calancas (òc !). Vèuna es agotada sus 2 quilometres, e fin finale la boca es emplida d'aiga de la mar. Solamen après de plueias importantas, Vèuna ana a la mar, amb molon de bordilhas que s'espandisson sus las plajas.

Toponim
Vèuna a donat son nom a la comuna de La Pena d'Evèuna.

Lo pichot Estadi de Vèuna, a Marselha, era l'ancian estadi de l'Olimpic de Marselha ; n'en demòra una carriera que son nom es la travèrsa de l'Olimpic.

Categoria:Aiga d'Occitània